যাই হোক, সে অবস্থা থেকে মস্তিষ্ক বর্তমানে কিঞ্চিৎ পরিণত হয়েছে। যে রূপজ এবং দেহজ সৌন্দর্যের প্রতি আমরা উন্মত্ত হয়ে ভুল পথে গিয়েছিলাম সেসব মোহ আর নেই আজকাল। আজকাল মানুষের মনের প্রতি এক তীব্র লোভ। কিন্তু মানুষের মনের প্রতি তীব্র লোভ থাকলে যে নিজের মনটিকেও গুছিয়ে নিতে হয়, সাজিয়ে নিতে হয়। অন্তত প্রেমের ক্ষেত্রে পকেটে অর্থ না থাকলে মনেতে শৌখিনতা অবশ্য কর্তব্য। দুটি মন নানাভাবে কাছে আসতে পারে।